નવી દિલ્હી: ઉત્તરાખંડના પાબૌ બ્લોકના બિડોલસ્યૂપટ્ટી ખાતેના મરોડા ગામમાં સોમવારે ફરી આભ ફાટતાં ભારે તબાહી મચી ગઈ છે, જેના કારણે 24 જેટલી ગૌશાળામાં પાણી ફરી વળતાં ગૌશાળાઓ તણાઈ જતાં તેની સાથે 50થી વધુ પશુધન પણ તણાઈ ગયું છે તેમજ એક મહિલા લાપતા થઈ છે. બીજી તરફ બિહારમાં પણ હજુ કેટલીક નદીઓ ભયજનક સપાટીથી ઉપર વહી રહી છે, જેના કારણે નીચાણવાળા અનેક વિસ્તારમાં પાણી ભરાઈ ગયાં છે. સતત વરસતા વરસાદના કારણે દેશના અનેક વિસ્તારમાં મચેલી તબાહીનો સામનો કરવા બિહાર અને ઉત્તરપ્રદેશમાં એનડીઆરએફની 10 ટીમને રાહત-બચાવ કામગીરી માટે રવાના કરવામાં આવી છે. પૂરગ્રસ્ત રાજ્યમાં સ્થિતિ હજુ સ્ફોટક છે.